Gråviftestjert

Gråviftestjert (Rhipidura albiscapa) er ein liten insektetande sporvefugl. Dette er ein vanleg viftestjert funnen i Australia unntatt vestlege ørkenområde, på Ny-Guinea, Salomonøyane, Vanuatu og New Caledonia. Mange har rekna arten som same arten som maoriviftestjert på New Zealand,Bird Life International, Grey Fantail , oppslag på Rhipidura fuliginosa hos Birdlife International Database forklarer kvifor dei ikkje ser på viftestertar i Australia og på New Zealand som ulike artar. men på grunn av skilnadane i lætet har somme autoritetar no handsama maoriviftestjert som ein eigen art, stadeigen for New Zealand.Både IOC-lista (http://www.worldbirdnames.org/n-vireos.html ) og Clementslista (http://www.birds.cornell.edu/clementschecklist/Clements%20Checklist%206.7.xls/view) godtar Rhipidura fuliginosa som ein sjølvstendig art.

Dette viftestjerten er middels til mørk grå eller gråbrun på oversida, lysare, og ofte gulaktig til oransje på undersida, med ein kvit hals, kvite teikningar over auget, og avhengig av underart anten kvit kantar eller heilt kvit ytre halefjører. Kroppslengda er 16 centimeter, og av det er halen halvparten. Som namnet seier, er halen ofte vist i vifteform. Då er det synleg at dei ytre halefjørene er lyse og dei ​​midtre dei er mørke. Nokre underartar er har ei mørkare fjørdrakt.

Levevis og åtferd er som hos maoriviftestjertar, han flyttar seg fort frå stad til stad, oftast mellom kvistar på tre eller anna passande objekt medan dei jaktar på flygande insekt. Fuglane er ikkje sky, og vil ofte flyge berre få meter frå menneske.

 Underartar 
Underartane i rekkjefølgje etter Clementslista versjon 6.7 frå september 2012.

Gråviftestjert, Rhipidura albiscapa
 Rhipidura albiscapa bulgeri, New Caledonia og Lifou-øya
 Rhipidura albiscapa brenchleyi, Vanuatu og Banks Islands; sørlege Solomonøyane
 Rhipidura albiscapa keasti, nordaustre Queensland i Australia
 Rhipidura albiscapa pelzelni, Norfolkøya
 Rhipidura albiscapa alisteri, sørlege til sentrale Queensland, South Australia
 Rhipidura albiscapa albiscapa, Tasmania, øyar i Bass-sundet
 Rhipidura albiscapa preissi, sørvestre Western Australia
 Rhipidura albiscapa albicauda, sørlege til sentrale og indre Western Australia og Northern Territory

 Kjelder 

 Denne artikkelen bygger på «Grey Fantail» frå , den 29. september 2012. 

 Referansar 

 Bakgrunnsstoff 

Kategori:Viftestjertfamilien